**Εικόνα που περιέχει κείμενο

Περιγραφή που δημιουργήθηκε αυτόματα**



**ΔΗΜΟΤΙΚΟ**

Αργυρούπολη 12/12/2024

**ΘΕΜΑ: ΥΛΟΠΟΙΗΣΗ ΠΡΟΓΡΑΜΜΑΤΟΣ ΦΙΛΑΝΑΓΝΩΣΙΑΣ – ΠΑΡΑΓΓΕΛΙΑ ΒΙΒΛΙΟΥ**

Αγαπητοί Γονείς / Κηδεμόνες

Τα Εκπαιδευτήριά μας, θέλοντας να αναδείξουν τα πολλαπλά οφέλη της ανάγνωσης βιβλίων, υλοποιούν εδώ και χρόνια ποικίλες δράσεις φιλαναγνωσίας. Για τον λόγο αυτό, την τρέχουσα σχολική χρονιά θα ενταχθεί στο πρόγραμμα σπουδών της Νεοελληνικής Γλώσσας η ανάγνωση λογοτεχνικού βιβλίου.

Φέτος θα αξιοποιηθεί **το βιβλίο «Η Φωνή των Δέντρων» (2022) του κ. Αραμπατζή Θοδωρή**, εκδόσεις Μεταίχμιο. Πρόκειται για ένα λογοτέχνημα που διηγείται την ιστορία της μικρής Μαρίας, η οποία αναγκάζεται, μαζί με την οικογένειά της, να αναζητήσει καταφύγιο στα βουνά, καθώς η πόλη της πλήττεται από μια πρωτόγνωρη οικολογική καταστροφή. Εκεί, το εντεκάχρονο κορίτσι ανακαλύπτει έκπληκτο ότι έχει την ικανότητα να συνομιλεί με τα δέντρα και τα φυτά.

Η αξιοποίηση του βιβλίου θα είναι διαθεματική, ούτως ώστε οι μαθητές να αντιληφθούν τη σύνδεση της λογοτεχνίας με τα υπόλοιπα μαθήματα. Εκτός αυτού, συγκεκριμένα κείμενα από το βιβλίο θα αξιοποιηθούν και στη διδακτική της ελληνικής γλώσσας αλλά και στην παραγωγή του γραπτού λόγου. Κορύφωση των δράσεων θα γίνει την πρώτη εβδομάδα του Απριλίου, με αφορμή την Παγκόσμια Ημέρα Παιδικού Βιβλίου.

Προτείνουμε το βιβλίο να αγοραστεί από το σύνολο των Μαθητών/Μαθητριών, καθώς με τον τρόπο αυτό θα διευκολυνθεί η υλοποίηση του παρόντος προγράμματος.

Τα Εκπαιδευτήριά μας θα πραγματοποιήσουν **ομαδική παραγγελία του βιβλίου**. Παρακαλούμε πολύ, οι Μαθητές/Μαθήτριες που επιθυμούν να παραγγείλουν το βιβλίο, να προσκομίσουν υπογεγραμμένη την επισυναπτόμενη δήλωση, καθώς και να καταβάλουν το **ακριβές αντίτιμο των 10€** στον/στην Εκπαιδευτικό της τάξης μέχρι και την επόμενη Πέμπτη , 19 Δεκεμβρίου 2024.

Με εκτίμηση

Οι Εκπαιδευτικοί της Ε' Δημοτικού

**- - -- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -**

**ΔΗΛΩΣΗ ΑΓΟΡΑΣ**

ΟΝΟΜΑΤΕΠΩΝΥΜΟ ΓΟΝΕΑ:………………………………………….....................................................................…………

ΟΝΟΜΑΤΕΠΩΝΥΜΟ ΜΑΘΗΤΗ/ΤΡΙΑΣ:………………………..................................................................…………………

ΤΑΞΗ/ΤΜΗΜΑ:…………………..........…….....

**Δηλώνω ότι επιθυμώ το παιδί μου να προμηθευτεί το βιβλίο «Η Φωνή των Δέντρων». Για τον λόγο αυτό καταβάλλεται το αντίτιμο των 10€ στον/στην Εκπαιδευτικό του τμήματος.**

…. / 12 / 2024

ΥΠΟΓΡΑΦΗ ΓΟΝΕΑ ...........................….……….………………………………………..